Source: https://www.riigiteataja.ee/redaktsioonide_vordlus.html?grupiId=157638&vasakAktId=119122015004
Timestamp: 2019-11-17 03:34:03+00:00

Document:
Ohtlike jäätmete ja nende pakendite märgistamise kord – Riigi Teataja
Ohtlike jäätmete ja nende pakendite märgistamise kord
Jõustumine: 01.01.201618.09.201008.05.2004
RT I, 19.12.2015, 4
§ 1. Ohtlike jäätmete pakendite märgistamine
(1) Märgistus kantakse pakendi ühele või mitmele küljele kas vahetult või pakendile selleks kinnitatud etiketile nii, et normaalasendis seisval pakendil on märgistuse read horisontaalselt loetavad. Märgistus kantakse ka rühmapakendile, täiendades märgistust rühmapakendis sisalduvate pakendiüksuste arvuga.
(2) Ohtlike jäätmete pakendile kantud märgistus peab olema eesti keeles, selgesti loetav, kulumiskindel, püsiv välismõjutuste ja -tingimuste suhtes ning esitama asjakohast teavet jäätmete kogusest, koostisest ja ohtlikest omadustest, samuti ettevaatusabinõudest jäätmetega ümberkäimisel ja vajalikest meetmetest õnnetusjuhtumite korral.
(3) Kui märgistuse vahetu kandmine või kinnitamine pakendile on pakendi suuruse või kuju tõttu võimatu, võib kasutada märgistuslipikute või -lehtede külgeriputamist.
§ 2. Ohtlike jäätmete pakendite märgistusele kantav teave
(1) Ohtlike jäätmete pakendile kantakse:
1) jäätmekood ja -liik vastavalt jäätmeseaduse § 2 lõike 5 alusel kehtestatud määrusele;
5) jäätmete omadusi, mille alusel loetakse jäätmed ohtlikeks jäätmeteks, kirjeldavad koodid (HP-koodid) vastavalt komisjoni määrusele (EL) nr 1357/2014, millega asendatakse Euroopa Parlamendi ja nõukogu direktiivi 2008/98/EÜ (mis käsitleb jäätmeid ja millega tunnistatakse kehtetuks teatud direktiivid) III lisa (ELT L 365, 19.12.2014, lk 89–96);
(5) Lõikes 2 nimetatud teavet ei pea pakendile kandma, kui pakend on märgistatud mõne teise kehtiva õigusakti kohaselt ning märgistus annab jäätmete ohtlikkuse kohta sama teavet.
[RT I 2010, 65, 480 - jõust. 18.09.2010]
§ 3. Ohtlike jäätmete veopakendi märgistamine
Ohtlike jäätmete veol tuleb ohtlike jäätmete veopakend märgistada vastavalt teede- ja sideministri 14. detsembri 2001. a määruse nr 118 «Ohtlike veoste autoveo eeskiri» § 9 lõike 1 punktis 4 nimetatud ohumärgise ja § 27 kohase ohutunnusnumbriga.
§ 4. Ohtlike jäätmete märgistamine jäätmete ladustamisel
Pakendi märgistus koos ohutunnuste ja -märgistega, mis olid sellele kantud enne jäätmete üleandmist jäätmekäitlejale, jäetakse pakendile ka pärast vedu ohtlike jäätmete hoidmisel või ladustamisel jäätmete kogumispaikades, hoidlates, vaheladudes ja mujal. Jäätmete ümberpakkimisel kantakse märgistus üle uuele pakendile, korrigeerides vajaduse korral jäätmete massi käsitlevaid kirjeid.

References: § 1

§ 2
 § 2

§ 3
 § 9
 § 27

§ 4